Slawutyč

Slawutyč (ukrainsce Славутич) je město w Kijewskej oblasći na sewjeru Ukrainy, blisko běłoruskeje hranicy. Leži něhdźe 120 kilometrow sewjernje Kijewa a twori enklawu Kijewskeje oblasće, wobdatu wot Černihiwskeje oblasće. Ma něhdźe 25 tysac wobydlerjow. Stawizny Sydlišćo załoži so w lěće 1986 po nuklearnej katastrofje w Čornobylu jako narunanje za někak połsta kilometrow zdalene město Prypjat, kotrež měješe so dla swojeje bliskosće k reaktorej wopušćić. W lěće 1988 dósta měšćanske prawa. Slawutyč dósta swoje mjeno wot staršeho pomjenowanja bliskeje rěki Dnjepr. Žórła Wotkazaj Oficielne webstrony